

***De ce să te înscrii la Facultatea de Design Industrial și Managementul Afacerilor din Iași?***

**Facultatea de Design Industrial și Managementul Afacerilor din Iași** își asumă misiunea de a forma ingineri și manageri care vor avea competente tehnice, tehnologice, economice și manageriale, capabili să se adapteze cerințelor economiei de piață și noilor tehnologii, cu șanse reale în competiția de pe piața forței de muncă din țară și din străinătate.

Admiterea se organizează online, prin intermediul platformei informatice a universității, care va deveni activă în perioada înscrierilor. Pentru a te familiariza cu pașii necesari admiterii, poți consulta [manualul de utilizare](https://admitere.tuiasi.ro/licenta/manual_utilizare.php) al platformei de la admiterea 2022 și [cele mai des întâlnite întrebări](https://admitere.tuiasi.ro/licenta/intrebari.php) și răspunsurile la ele.

Candidatul are posibilitatea să se înscrie, **cu o singură taxă şi un singur dosar**, la specializările de la **trei facultăţi** ale Universităţii Tehnice „Gheorghe Asachi” din Iaşi, în ordinea preferinţelor, urmând ca, în funcţie de opțiune și de media de admitere, să fie declarat admis la una dintre acestea.  
Pentru a se înscrie la mai mult de trei facultăți, candidatul va plăti o taxă suplimentară.

Înscrierea candidaţilor se face prin depunerea dosarului la facultatea la care candidatul face prima opţiune, în locurile amenajate special în acest scop. Comisia de admitere pe facultate verifică zilnic dosarele candidaţilor înscrişi şi confirmă, sub semnătură, legalitatea înscrierii. Dacă se constată nereguli, candidaţilor li se solicită clarificări.

Înscrierea candidaților

**Înscriere online**

[**Manual de utilizare aplicatie de inscriere online**](https://www.admitere.tuiasi.ro/licenta/manual_utilizare.php)

[**Aplicatie inscriere online**](https://admitere.tuiasi.ro/)

**Înscriere la sediul facultății**

**4 – 23 iulie 2022**

**Luni – Duminica, orele 09:00 – 14:00**

**Specializări**

* Design Industrial (limba Română și Engleză)
* Tehnologia și Designul Produselor Textile
* Tehnologia Tricotajelor și a Confecțiilor
* Tehnologia și Designul Confecțiilor din Piele și Înlocuitori
* Ingineria și Managementul Afacerilor
* Inginerie Economică Industrială
* Tehnologie Chimică Textilă
* Tehnologia Chimică a Produselor din Piele și Înlocuitori

[**Broșură de prezentare**](https://dima.tuiasi.ro/wp-content/uploads/2020/05/Brosura-DIMA.pdf)

**Calendar**

**Sesiunea de vară: iulie 2022**

Înscrierea candidaţilor: 4 – 23 iulie

Afişarea rezultatelor preliminare: 24 iulie

Depunere contestații: 24 iulie

Confirmare loc facultate prin depunere acte în original: 25 – 27 iulie

Rezultate intermediare: 28 iulie

Confirmare loc prin depunere acte în original: 29 – 30 iulie

Afişarea rezultatelor finale: 31 iulie

Confirmare loc prin depunere acte în original: 1 – 2 august

**Sesiunea de toamnă: septembrie 2022**

Înscrierea candidaţilor: 5 – 16 septembrie

Afişarea rezultatelor preliminare: 17 septembrie

Depunere contestații: 17 – 19 septembrie

Confirmare loc facultate prin depunere acte în original: 19 – 20 septembrie

Termen limită depunere acte în original: 22 septembrie

﻿Afişarea rezultatelor finale: 23 septembrie

**Procedura de admitere**

Admiterea la studiile de licență se face pe baza de dosar.  
**Media de admitere = Media examenului de bacalaureat**

**Acte necesare pentru DOSARUL DE ÎNSCRIERE**

* diplomă de bacalaureat (scanata față-verso);
* copie CI, certificat de naștere și certificat de căsătorie daca este cazul;
* 2 poze tip buletin;
* adeverință medicală tip (în care trebuie să se specifice faptul că nu sunteţi în evidenţă cu boli psihice şi infecţio-contagioase);
* adeverință/diplomă de licență din care să rezulte calitatea de student (pentru studenții care urmează o a doua specializare)
* taxă înscriere 100 ron;
* dosar plic.

**Operațiunile de încasare a taxelor** se vor efectua prin transfer bancar, efectuat la bănci comerciale(exclus REVOLUT):

BENEFICIAR: Universitatea Tehnică “Gheorghe Asachi” din Iaşi

COD IBAN: RO44TREZ40620F330500XXXX

COD FISCAL: 4701606

OBIECTUL PLĂȚII: taxă admitere DIMA